Varmepumpens udedel er udsat for en del prøvelser i vores kølige og fugtige klima i Danmark. Det er derfor vigtigt at holde øje med den og sikre, at den ikke er dækket af snavs, blade eller sne, fordi det kan blokere og begrænse luftindtaget til varmepumpen.   Der kan forekomme kortvarig rim- og isdannelse på bagsiden af udedelen. Dette er helt normal, og maskinen afrimer selv. Det er denne afrimning, der kan give fugt under enheden og som kan resultere i isklumper under maskinen i de meget kolde måneder. Det er især vigtigt i løbet af vinteren at fjerne isdannelse under varmepumpen, da det ellers kan påvirke den automatiske afrimning og forårsage, at pumpen stopper med at afgive varme.